**ועדת הרכישות לנדל"ן בישיבתה מיום 1.5.2019 אישרה התקשרויות ללא מכרז כמפורט להלן:**

**הרחבת התקשרות להשכרת שטח של 46 מ"ר בשדרות ירושלים, יפו**

לחברת הדואר חוזה עם מלונות אפריקה ישראל בע"מ להשכרת נכס בשדרות ירושלים ביפו, ללא שטח סניף הדואר.

לבקשת השוכר ובאישור המשכירה ובתאום עמה, מאושרת השכרת 46 מ"ר נטו נוסף. ההתקשרות מאושרת בהתאם לתקנה 3(4) לתקנות חובת המכרזים, בנסיבות בהן השמירה על האחידות נדרשת מטעמי חיסכון ויעילות כמפורט במכתב מנהל הנכסים ובחוות דעת המשפטית.

תקופת השכירות תהיה חופפת לתקופת השכירות של החוזה המקורי להשכרת הנכס.

**השכרת שטח ברחוב מקווה ישראל בת"א**

לחברת הדואר חוזה עם אברהם הוסטל להשכרת שטחים בנכס שברח' מקווה ישראל בת"א.

לאחר שחברת הדואר פינתה שטח נוסף של 107 מ"ר, מאושרת התקשרות עם אברהם הוסטל לתקופה של 3 שנים עם אופציה (לחברת הדואר) לתקופה נוספת של עד שנתיים.

מאחר שהכניסה לבניין מרחוב לבונטין, הכניסה אפשרית לעובדי הדואר בלבד ולכן לא ניתן להשכיר את השטח הנוסף לגורם אחר למעט אברהם הוסטל.

ההתקשרות מאושרת בהתאם לתקנה 3 (29) לאחר שפורסמה באתר האינטרנט של חברת הדואר כוונה להתקשר עם ספק יחיד ולא התקבל כל מענה.

ההתקשרות טעונה אישור מנכ"ל.